Volvo Personvagnar

Volvo Personvagnar AB або Volvo Cars — шведская аўтамабілебудаўнічая кампанія, вытворца легкавых аўтамабіляў маркі Volvo. Штаб-кватэра — у горадзе Гётэбарг, Швецыя. У перакладзе з латыні «volvo» азначае «я кручуся» або «я качуся».

Раней Volvo Personvagnar ўваходзіла ў канцэрн Volvo. З 2010 года кампанія належыць холдынгу Geely.

 Гісторыя 
Заснавана ў 1927 годзе Асарам Габрыелсанам () і Густавам Ларсанам () як даччына фірма па зборцы аўтамабіляў шведскага падшыпнікавага канцэрна SKF.

У 1924 годзе Густаў Ларсан і Асар Габрыелсан за абедам у рэстаране «Sturehof» (Стакгольм) прынялі рашэнне стварыць аўтамабіль. Кампаньёны працавалі над такім аўтамабілем, які быў бы прыдатны да выкарыстання ў дарожных і кліматычных умовах Швецыі.

На яго стварэнне ў Ларсана і Габрыэльсана сышло 3 гады. Фінансавую падтрымку партнёрам аказала кампанія SKF.

У 1935 годзе Volvo здабывае поўную незалежнасць ад SKF.

З 1979 года супрацоўнічае з французскай аўтамабільнай кампаніяй Renault.

З 1999 па 2010 год Volvo знаходзілася пад кантролем Ford Motor Company. З 2010 года належыць кітайскаму холдынгу Geely.

 Бяспека 
Брэнд Volvo робіць у сваёй рэкламе адмысловы ўпор на бяспеку аўтамабіляў гэтай маркі, як актыўную, так і пасіўную.

Так першы ў свеце трохкропкавы рэмень бяспекі з’явіўся ў 1958 годзе ў аўтамабілях Volvo.

У 1964 годзе — першае ў свеце дзіцячае крэсла, звернутае супраць ходу руху.

Пры распрацоўцы сямейства аўтамабіляў 240/260 ўлічваліся жорсткія патрабаванні да бяспекі. Гэтак жорсткія, што гэты аўтамабіль выкарыстоўваўся урадам ЗША ў якасці эталона пры распрацоўцы патрабаванняў да бяспекі.

У 1995 годзе Вольва былі першымі, хто стаў ўсталёўваць бакавыя падушкі бяспекі. Яны сталі часткай базавай камплектацыі на ўсіх мадэлях.

У 2004 годзе Вольва прадставіла сістэму «BLIS». Гэтая сістэма апавяшчае кіроўцу аб транспартных сродках, якія знаходзяцца ў «сляпой зоне».

 Канцэрн Volvo 
Канцэрн Volvo (Volvo AB) з'яўляўся матчынай кампаніяй для Volvo Personvagnar AB да яе продажу кампаніі Ford Motor Company у 1999 годзе.
Канцэрн Volvo — адзін з найбольшых у свеце вытворцаў рухавікоў для суднаў, у Заходняй Еўропе — грузавых аўтамабіляў вялікай грузапад’ёмнасці, аўтобусных шасі і будаўнічых машын. Вырабляе таксама авіяцыйныя маторы, абсталяванне для суднаў і сувязі, харчовую і біятэхналагічную прадукцыю.

У склад канцэрна ўваходзяць наступныя падраздзяленні:
 «Volvo Trucks» (выпускае грузавыя аўтамабілі)
 «Mack Trucks»
 «Renault Trucks»
 «Volvo Buses»
 «Volvo Construction Equipment»
 «Volvo Penta»
 «Volvo Aero»
 «Volvo Financial Services»

У 2006 годзе кампаніяй было прададзена 219 931 грузавых аўтамабіляў.

Выручка канцэрна ў 2006 годзе — 248 млрд швецкіх крон ($36,24 млрд), чысты прыбытак — 16,32 млрд крон ($2,38 млрд).

Галоўныя цэнтры вытворчасці: Гётэбарг, Удэвала і Кальмар у Швецыі, Гент у Бельгіі, Борн (правінцыя Лімбург) у Нідэрландах, Галіфакс у Канадзе.

 Галерэя 

 Літаратура 
 Беларуская энцыклапедыя: У 18 т. Т.4: Варанецкі — Гальфстрым / Рэдкал.: Г. П. Пашкоў і інш. — Мн.: БелЭн, 1997. — Т. 4. — 480 с. — 10 000 экз. — ISBN 985-11-0090-0

 Спасылкі 
 Афіцыйны сайт кампаніі

 Гл. таксама 
 Volvo ÖV4
 Volvo PV444

Катэгорыя:Кампаніі Швецыі
Катэгорыя:Вытворцы дызельных рухавікоў